stanford-oval/wikipedia huggingface dataset:
היוזמה הלאומית הפלסטינית (מפלגה)
אידאולוגיה

מפלגת היוזמה היא חילונית וסוציאל-דמוקרטית. היא דוגלת בהקמת מדינה פלסטינית ריבונית, עצמאית, בת-קיימא ודמוקרטית עם מזרח ירושלים כבירתה. המפלגה קוראת ליישום החלטות האו"ם בנוגע לנסיגת צה"ל מיהודה ושומרון וחבל עזה, ולזכות השיבה. בניגוד למספר מפלגות פלסטיניות אחרות, למפלגת היוזמה אין זרוע צבאית. למרות שהיא תומכת עקרונית בזכות להתנגדות לכיבוש, היא אינה דוגלת באלימות אלא בהמשך המאבק הפלסטיני בדרכי שלום.
בניגוד ליעדים כלל-פלסטיניים אלה מפלגת היוזמה דוגלת גם בדמוקרטיזציה של הרשות הפלסטינית, וקוראת להקמת ממשלת חירום פלסטינית שתכלול את כלל הפלגים הפלסטיניים, כולל חמאס.[דרוש מקור]
הישגים בבחירות > בחירות לנשיאות 2005

בבחירות לנשיאות הרשות הפלסטיניות 2005 היה מוסטפא ברגותי מועמד מטעם המפלגה, ולאחר שהחמאס לא הציבו מועמד מטעמם הפך במהרה למתמודד המוביל מול יו"ר אש"ף מחמוד עבאס. ברגותי זכה גם לתמיכת החזית העממית לשחרור פלסטין, לאחר שניסיונותיה לגבש מועמד מוסכם על כל הפלגים הפלסטיניים החילונים מלבד הפת"ח כשלו.
במהלך מערכת הבחירות נעצר ברגותי פעמיים על ידי צה"ל, ובמהלך אחד המעצרים נגרם לו שבר בברך. ברגותי טען לאפליה הן מצד הרשות ושלטון עבאס והן מצד ישראל, אותה האשים בתמיכה סמויה במועמדותו של עבאס. הוא זכה לפחות מ-20% מהקולות ועבאס זכה לניצחון עם למעלה מ-60% מקולות המצביעים.
הישגים בבחירות > בחירות לרשויות המקומיות 2005

בסיבוב הראשון של הבחירות לרשויות המקומיות ברשות הפלסטיניות שהתקיימו בינואר 2005, זכתה המפלגה להישגים מועטים, אך בסיבוב השני שנערך במאי 2005, קיבלה 10% מהקולות ששוריינו למועמדים שאינם מהפת"ח והחמאס, וזכתה (במסגרת עצמאית או כחלק מרשימה משותפת) בשישה יישובים לפחות. בסיבוב השלישי, שנערך בגדה המערבית ב-29 בספטמבר, זכתה המפלגה בשליטה ב-16 מועצות.
הישגים בבחירות > בחירות למועצה המחוקקת 2006

בבחירות 2006 למועצה המחוקקת הפלסטינית התמודדה המפלגה כחלק מהרשימה הפלסטינית העצמאית. הרשימה השיגה כ-2.7% מהקולות, וזכתה בשני מושבים במועצה עבור מוסטפא ברגותי וראוויה אלשווא שהייתה לאישה הראשונה שכיהנה במועצה.
הישגים בבחירות > בחירות מקומיות 2016

בבחירות לרשויות המקומיות הפלסטיניות ב-2016, שתוכננו תחילה לאוקטובר 2016, הייתה מפלגת היוזמה אחד מחמשת הפלגים הפלסטיניים השמאלניים שהקימו רשימה משותפת בשם הברית הדמוקרטית. הבחירות נדחו ל-13 במאי 2017 ובהן זכתה הברית ב-5 מתוך 3,253 המושבים המתמודדים, עם 0.32% מהקולות.
הישגים בבחירות > בחירות למועצה המחוקקת 2021

בבחירות לרשות המחוקקת ב-2021 (שלא התקיימו בסופו של דבר), התמודדה מפלגת היוזמה תחת השם "רשימת היוזמה הלאומית לשינוי וסיום הפילוג". המפלגה קיוותה לרוץ ברשימת שמאל מאוחדת לצד מפלגת העם, החזית הדמוקרטית, החזית העממית והאיחוד הדמוקרטי, אך השיחות בין המפלגות עלו על שרטון והאיחוד לא יצא לפועל.
הערות שוליים

↑   צבי בראל, לקראת היום שאחרי עבאס, מאמצי השיקום של ההנהגה הפלסטינית מתקשים להתרומם, באתר הארץ, 23 בפברואר 2024
1 2  Palestinian National Initiative (al-Mudabara), www.jerusalemstory.com (באנגלית)
↑  Palestinian National Initiative (Al-Mubadara), ECFR, ‏2018-03-20 (באנגלית בריטית)
↑  Just Vision, justvision.org (באנגלית)
↑  No Jerusalem, no elections, www.ips-journal.eu, ‏2021-05-06 (באנגלית בריטית)
↑  Cobban, Helena (2009-05-06). "The Palestinian Paradox" (באנגלית אמריקאית). ISSN 0027-8378. נבדק ב-2024-03-15.
↑  המזכיר הכללי של תנועת היוזמה הלאומית הפלסטינית קורא לשגרירים זרים להכיר במדינה פלסטינית - חדשות, באתר palwatch.org.il
↑  Palestinian National Initiative (Al-Mubadara), ECFR, ‏2018-03-20 (באנגלית בריטית)
↑  Just Vision, justvision.org (באנגלית)
↑  "The final results of the second PLC elections". 4 באפריל 2009. אורכב מ-המקור ב-4 באפריל 2009. {{cite web}}:  (עזרה)
↑  "The Second 2006 PLC Elections Winning Candidates for the electoral lists" (PDF). Central Elections Commission Palestine. 2008-03-02. אורכב מ-המקור (PDF) ב-2 במרץ 2008. נבדק ב-2023-02-23. {{cite web}}:  (עזרה)
↑  "Palestinian court suspends local elections".
↑  ""المبادرة الوطنية " تعلن عن قائمتها للانتخابات التشريعية " التغيير وإنهاء الانقسام "". PNN. 30 במרץ 2021. {{cite web}}:  (עזרה)
↑  "Palestine's splintered left wing fails to unite ahead of elections". Middle East Eye (באנגלית). נבדק ב-19 באפריל 2021. {{cite web}}:  (עזרה)
| --- | --- |
בקרת זהויות :  NLI: 987007300750005171  LCCN: no2009121243  VIAF: 123699997   WorldCat (עם VIAF): 123699997
הסוכנות המרכזית לביטחון המדינה (תימן)

|  מידע כללי |
| --- | --- |
 מדינה:  תימן 
 תחום שיפוט:  תימן תימן
 משרד אחראי:  ממשלת תימן
 סוכנות אם:  Presidential Leadership Council 
 תאריך הקמה:  ינואר 2024
 מטה מרכזי:  עדן
 
הסוכנות המרכזית לביטחון המדינה או الجهاز المركزي لأمن الدولة) היא הגוף הממשלתי העיקרי בתימן המהווה את ארגון הביון ושירות ביטחון הפנים. הסוכנות נועדה להגן על המדינה מפני ריגול, חתרנות פנימית ואיסוף מודיעין. תפקידי לוחמה בטרור מצויים בידי סוכנות ממשלתית נפרדת למלחמה בטרור.
הסוכנות הוקמה בינואר 2024 ביוזמת רשאד אל-עלימי, יושב ראש מועצת ההנהגה הנשיאותית, להקמת מנגנון מרכזי לביטחון המדינה, במקום המנגנון המרכזי לביטחון מדיני, המנגנון לביטחון לאומי וגופי מודיעין נוספים שהיו מזוהים עם מועצת המעבר הדרומית, כל אלה אוגדו לתוך "הסוכנות המרכזית לביטחון המדינה" החדשה.
תפקידים ומשימות

תפקידיה כוללים:
סיכול ריגול: סיכול פעילותם של מרגלים הפועלים במדינה.
אבטחת אישים: שמירה על ביטחונם האישי של מנהיגי המדינה.
פיקוח ואבטחה: פיקוח על אבטחת נכסים אסטרטגיים של המדינה, כגון מטוסי נוסעים, שדות תעופה ונציגויות דיפלומטיות.
הערות שוליים

↑  العليمي يعيد تنظيم أجهزة الأمن والاستخبارات اليمنية // נשיא תימן אל-עלימי מארגן מחדש את שירותי הביטחון והמודיעין של תימן
↑  قرار رئيس مجلس القيادة الرئاسي بإنشاء الجهاز المركزي لأمن الدولة // החלטת יו"ר מועצת ההנהגה הנשיאותית להקמת הסוכנות המרכזית לביטחון המדינה
הוקי שדה במשחקים האולימפיים

משחק הגמר בין נבחרות הודו והולנד באולימפיאדת אמסטרדם (1928)
המשחק בין נבחרות הודו וארצות הברית באולימפיאדת לוס אנג'לס (1932)
נבחרת הודו לאחר שזכתה במדליית זהב באולימפיאדת הלסינקי (1952), יחד עם ראש ממשלת הודו ג'ווהרלל נהרו
משחק בין נבחרות הולנד וניו זילנד באולימפיאדת רומא (1960)
נבחרת הנשים של גרמניה לאחר זכייתה במדליית הזהב באולימפיאדת אתונה (2004)
שחקניות נבחרת הולנד חוגגות את ניצחונן על ארגנטינה במשחק הגמר של אולימפיאדת לונדון (2012)
הוקי שדה היה לראשונה ענף במשחקים האולימפיים באולימפיאדת לונדון (1908), ומאז אולימפיאדת אמסטרדם (1928) נערך טורניר הוקי שדה כחלק מהמשחקים באופן קבוע. מאז אולימפיאדת מוסקבה (1980) נערך גם טורניר הוקי שדה לנשים.
היסטוריה

באולימפיאדת לונדון (1908) השתתפו ארבע נבחרות הוקי שדה, בהן ארבע נבחרות מבריטניה עצמה (אנגליה, אירלנד, ויילס וסקוטלנד, שאף חלקו בארבעת המקומות הראשונים. באולימפיאדת סטוקהולם (1912) לא נערך טורניר הוקי שדה, ובאולימפיאדת אנטוורפן (1920) נערך טורניר בהשתתפות ארבע נבחרות בלבד. בעיות ארגון ותשתיות מנעו את קיום הטורניר באולימפיאדת פריז (1924), וכדי למנוע מקרים דומים בעתיד, הוקמה באותה שנה התאחדות ההוקי הבינלאומית.
החל מאולימפיאדת אמסטרדם (1928), נערכו תחרויות הוקי שדה כחלק מהמשחקים באופן קבוע. באותם משחקים השתתפו תשע נבחרות. משחקים אלו סימנו את ראשית שליטתה של נבחרת הודו, שזכתה בכל האולימפיאדות שנערכו עד שנות ה-50, ויחד עם נבחרת פקיסטן, המשיכה להיות דומיננטית גם בשנות ה-60. מאז שנות ה-70, התחלקו הזכיות בין מספר מדינות, רובן מדינות מערביות.
באולימפיאדת לוס אנג'לס (1932), שסבלה ממיעוט משתתפים בשל השפל הגדול, השתתפו רק שלוש נבחרות, ובאולימפיאדת ברלין (1936) נערך טורניר רחב יותר, בהשתתפות 11 נבחרות. באולימפיאדת לונדון (1948) עלה מספר הנבחרות ל-13, באולימפיאדת הלסינקי (1952) השתתפו 12 נבחרות, ובאולימפיאדת רומא (1960) עלה שוב, ל-16. באולימפיאדת מונטריאול (1976) הופחת שוב מספר המשתתפות ל-12, והוא המספר הנהוג גם כיום. בפועל, באולימפיאדת מונטריאול עצמה השתתפו רק 11 נבחרות, בשל החרם שהטילו מדינות אפריקה על המשחקים. באולימפיאדת מוסקבה (1980) השתתפו רק שש נבחרות, בשל החרם שהובילה ארצות הברית על המשחקים, בעקבות הפלישה הסובייטית לאפגניסטן.
אולימפיאדת מוסקבה הייתה גם הראשונה בה נערך טורניר הוקי שדה לנשים, בהשתתפות 6 נבחרות. באולימפיאדת סיאול (1988) עלה מספר נבחרות הנשים לשמונה, באולימפיאדת סידני (2000) עלה לעשר, ומאז אולימפיאדת בייג'ינג (2008) נערך טורניר בהשתתפות 12 נבחרות נשים, בדומה לטורניר הגברים. הנבחרות הבולטות בין נבחרות הנשים הן נבחרות אוסטרליה והולנד, שזכו כל אחת בשלושה מבין תשעת התארים האולימפיים שחולקו עד כה.
שיטת התחרות

12 הנבחרות מחולקות לשני בתים שבהם שש נבחרות משחקות זו מול זו. הנבחרת שמנצחת מקבלת שתי נקודות, ובמקרה של תיקו, הנקודות מתחלקות ביניהן. שתי הנבחרות שסיימו במקומות הראשונית בכל בית מעפילות לשלב חצי הגמר. הנבחרת שסיימה ראשונה בבית הראשון משחקת בשלב זה מול הנבחרת שסיימה שנייה בבית השני, ולהפך. המנצחות בחצי הגמר מעפילות לשלב הגמר, והמפסידות משחקות על המקום השלישי, המקנה מדליית ארד. בנוסף, יתר הנבחרות ממשיכות למשחקי דירוג על מקומות 5 עד 12.
בשלבי חצי הגמר, הגמר ומשחקי הדירוג, אם תוצאת המשחק בתום המועד החוקי לסיומו היא תיקו, מתווספת הארכה. אם גם אז התוצאה היא תיקו, המשחק מוכרע בחבטות הכרעה.
זכיות > נשים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| אולימפיאדה |  |  | תוצאת הגמר |  | מקום רביעי | תוצאת המשחק על המקום השלישי |
| מוסקבה 1980 | זימבבואה זימבבואה | צ'כוסלובקיה צ'כוסלובקיה | (בית אחד) | ברית המועצות ברית המועצות | הודו הודו | (בית אחד) |
| לוס אנג'לס 1984 | הולנד הולנד | גרמניה המערבית גרמניה המערבית | (בית אחד) | ארצות הברית ארצות הברית | אוסטרליה אוסטרליה | (בית אחד) |
| סיאול 1988 | אוסטרליה אוסטרליה | קוריאה הדרומית קוריאה הדרומית | 0-2 | הולנד הולנד | בריטניה בריטניה | 1-3 |
| ברצלונה 1992 | ספרד ספרד | גרמניה גרמניה | 1-2 לאחר הארכה | בריטניה בריטניה | קוריאה הדרומית קוריאה הדרומית | 3-4 |
| אטלנטה 1996 | אוסטרליה אוסטרליה | קוריאה הדרומית קוריאה הדרומית | 1-3 | הולנד הולנד | בריטניה בריטניה | 0-0 3-4 בחבטות הכרעה |
| סידני 2000 | אוסטרליה אוסטרליה | ארגנטינה ארגנטינה | 1-3 | הולנד הולנד | ספרד ספרד | 0-2 |
| אתונה 2004 | גרמניה גרמניה | הולנד הולנד | 1-2 | ארגנטינה ארגנטינה | הרפובליקה העממית של סין  סין | 0-1 |
| בייג'ינג 2008 | הולנד הולנד | הרפובליקה העממית של סין  סין | 0-2 | ארגנטינה ארגנטינה | גרמניה גרמניה | 1-3 |
| לונדון 2012 | הולנד הולנד | ארגנטינה ארגנטינה | 0-2 | בריטניה בריטניה | ניו זילנד ניו זילנד | 1-3 |
| ריו דה ז'ניירו 2016 | בריטניה בריטניה | הולנד הולנד | 3-3 0-2 בחבטות הכרעה | גרמניה גרמניה | ניו זילנד ניו זילנד | 2-3 |
| טוקיו 2020 | הולנד הולנד | ארגנטינה ארגנטינה | 1-3 | בריטניה בריטניה | הודו הודו | 3-4 |
| פריז 2024 | הולנד הולנד | הרפובליקה העממית של סין הרפובליקה העממית של סין  סין | 1-1 1-3 בחבטות הכרעה | ארגנטינה ארגנטינה | בלגיה בלגיה | 2-2 1-3 בחבטות הכרעה |
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה |  |  |  | סה"כ |
| 1 | הולנד הולנד | 5 | 2 | 3 | 10 |
| 2 | אוסטרליה אוסטרליה | 2 | 0 | 0 | 2 |
| 3 | גרמניה גרמניה | 1 | 1 | 1 | 3 |
| 4 | בריטניה בריטניה | 1 | 0 | 3 | 4 |
| 5 | זימבבואה זימבבואה | 1 | 0 | 0 | 1 |
| 5 | ספרד ספרד | 1 | 0 | 0 | 1 |
| 7 | ארגנטינה ארגנטינה | 0 | 3 | 3 | 6 |
| 8 | קוריאה הדרומית קוריאה הדרומית | 0 | 2 | 0 | 2 |
| 9 | הרפובליקה העממית של סין  סין | 0 | 2 | 0 | 2 |
| 9 | צ'כוסלובקיה צ'כוסלובקיה | 0 | 1 | 0 | 1 |
| 11 | ארצות הברית ארצות הברית | 0 | 0 | 1 | 1 |
| 11 | ברית המועצות ברית המועצות | 0 | 0 | 1 | 1 |
מדליות

לאורך השנים זכו נבחרות הוקי שדה מ-20 מדינות במדליות אולימפיות.
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה |  |  |  | סה"כ |
| 1 | הודו הודו | 8 | 1 | 4 | 14 |
| 2 | הולנד הולנד | 8 | 6 | 6 | 20 |
| 3 | אוסטרליה אוסטרליה | 4 | 4 | 5 | 13 |
| 4 | בריטניה בריטניה | 4 | 2 | 6 | 12 |
| 5 | גרמניה גרמניה | 4 | 3 | 4 | 11 |
| 6 | פקיסטן פקיסטן | 3 | 3 | 2 | 8 |
| 7 | ארגנטינה ארגנטינה | 1 | 3 | 3 | 7 |
| 8 | ספרד ספרד | 1 | 3 | 1 | 5 |
| 9 | גרמניה המערבית גרמניה המערבית | 1 | 3 | 0 | 4 |
| 10 | בלגיה בלגיה | 1 | 1 | 1 | 3 |
| 11 | זימבבואה זימבבואה | 1 | 0 | 0 | 1 |
| 11 | ניו זילנד ניו זילנד | 1 | 0 | 0 | 1 |
| 13 | קוריאה הדרומית קוריאה הדרומית | 0 | 3 | 0 | 3 |
| 14 | דנמרק דנמרק | 0 | 1 | 0 | 1 |
| 14 | יפן יפן | 0 | 1 | 0 | 1 |
| 14 | הרפובליקה העממית של סין  סין | 0 | 2 | 0 | 2 |
| 14 | צ'כוסלובקיה צ'כוסלובקיה | 0 | 1 | 0 | 1 |
| 18 | ארצות הברית ארצות הברית | 0 | 0 | 2 | 2 |
| 18 | ברית המועצות ברית המועצות | 0 | 0 | 2 | 2 |
| 20 |  המשלחת הכלל-גרמנית | 0 | 0 | 1 | 1 |
הערות שוליים

↑  בתום המשחקים היו לשתי הנבחרות מספר נקודות זהה ויחס שערים זהה. כדי להכריע מי מהן תזכה במדליית הארד נערכו חבטות הכרעה, שבהן ניצחה ארצות הברית 5-10.
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
הלוטו האירופי

המדינות המשתתפות בהגרלת הלוטו האירופי
הלוטו האירופי (EuroMillions) הוא מפעל הגרלות לוטו אירופי אשר נוסד ב-7 בפברואר 2004 על ידי מפעל הלוטו הצרפתי (בצרפתית: Française des Jeux), מפעל הלוטו הספרדי (בספרדית: Loterías y Apuestas del Estado), ומפעל הלוטו הבריטי (Camelot). בשלב ראשון ההגרלות נערכו רק בבריטניה, צרפת וספרד, אולם כבר ב-8 באוקטובר 2004 הצטרפו למפעל גם מפעילי הגרלות לוטו מן המדינות אוסטריה, בלגיה, אירלנד, לוקסמבורג, פורטוגל, ושווייץ.
הגרלות הלוטו האירופי נערכות מדי ערב שבת ומתקיימות בפריז. עלות כרטיסי ההגרלה רגילים היא 2 אירו לטור, 1.50 ליש"ט בבריטניה, ו- 3.20 פרנק שווייצרי בשווייץ. פרסי ההגרלות, להוציא את הפרס הגדול, נקבעים לפי שיעור ההשתתפות בכל מדינה. כל הפרסים, כולל הפרס הגדול, פטורים ממס בכל המדינות להוציא את שווייץ, וניתנים לזוכה בסכום אחד.
המשחק

המהמר צריך לבחור חמישה מספרים מתוך המספרים 1 עד 50, וכן שני מספרי "כוכב מזל" בין המספרים 1 עד 9. כמו כן קיימות אפשרויות להמר על מספרים רבים יותר בתשלום מוגדל.
בעת ההגרלה חמישה מספרים זוכים ושני מספרי "כוכב מזל" נקבעים בשתי מכונות הגרלה המכילות כדורים הנושאים עליהם מספרים. המכונה המכילה 50 כדורים עם מספרים שונים נקראת סטרסה (Stresa) ואילו המכונה המכילה 9 כדורי מספרים נקראת פקרט (Paquerette).
המהמרים יכולים לברר את תוצאות ההגרלה באתרי האינטרנט של הלוטו הלאומי של מדינתם, המכילים אף נתונים סטטיסטיים באשר להגרלה ותוצאותיה.
הרשות להמר

כל אדם מעל גיל 18 רשאי להמר בכל המדינות המשתתפות. בבריטניה הגיל המותר להימור בלוטו הוא 16. נכון לשנת 2020, הלוטו האירופי נמכר במדינות הבאות: אוסטריה, בלגיה, צרפת, אירלנד, לוקסמבורג, פורטוגל, ספרד, שווייץ, ובריטניה. המהמר חייב להיות תושב קבע של אחת מן המדינות המשתתפות כדי לרכוש כרטיס הגרלה וכדי לקבל את זכייתו. כרטיסי ההגרלה נמכרים אף ברשת האינטרנט.
מבנה הפרסים

| מספרים עיקריים | כוכבי מזל | סיכויי הזכייה> שבר פשוט | סיכויי הזכייה> שבר עשרוני | אחוז מתוך קרן הפרסים | סכום זכייה משוער |
| --- | --- | --- | --- | --- | --- |
| 2 | 1 | אחד מתוך 39 | 0.0256 | 24.0% | € 9 |
| 1 | 2 | אחד מתוך 103 | 0.00971 | 10.1% | € 10 |
| 3 | 0 | אחד מתוך 367 | 0.00272 | 4.7% | € 17 |
| 2 | 2 | אחד מתוך 538 | 0.00186 | 4.4% | € 23 |
| 3 | 1 | אחד מתוך 551 | 0.00181 | 5.1% | € 28 |
| 3 | 2 | אחד מתוך 7,705 | 0.00013 | 1.0% | € 77 |
| 4 | 0 | אחד מתוך 16,143 | 0.0000619 | 0.7% | € 113 |
| 4 | 1 | אחד מתוך 24,215 | 0.0000413 | 1.0% | € 242 |
| 4 | 2 | אחד מתוך 339,002 | 0.00000295 | 1.5% | € 5,085 |
| 5 | 0 | אחד מתוך 3,632,160 | 0.000000275 | 2.1% | € 76,275 |
| 5 | 1 | אחד מתוך 5,448,240 | 0.000000182 | 7.4% | € 403,169 |
| 5 | 2 | אחד מתוך 76,275,360 | 0.0000000131 | 32.0% | € 15,000,000 |
| קרן קידום |  |  |  | 6.0% |  |
קרן הקידום נועדה להגדיל את סכום הפרס הראשון, כך למשל להגדיל את סכום הפרס הראשון באופן הדרגתי מהגרלה אחת למשנייה. החלק בקרן אשר נועד להגדלת הפרס הראשון נקבע מראש על ידי מפעלי הלוטו המשתתפים בהגרלה.
הסיכוי הכולל לזכות בפרס כלשהו בהגרלה הוא אחד מתוך 24.
הסיכוי שלא להמר נכונה על כל חמשת המספרים העיקריים ולהמר על שני כוכבי המזל הוא אחד מתוך 62 (הימור שאינו מזכה בפרס), סיכוי זה נמוך מן הסיכוי להימור נכון על שני מספרים עיקריים וכוכב מזל אחד (אחד מתוך 39) המזכה בפרס.
סכומי הזכיות הם משוערים בלבד ומשתנים מהגרלה אחת למשנייה בהתאם לסך קרן הפרסים ומספר המהמרים הזוכים בכל פרס.
אם אין זוכה בפרס הגדול בהגרלה שבועית מסוימת, הסכום עובר להגרלה הבאה אחריה. אם אין זוכה בפרס הגדול במשך 12 שבועות רצופים, מתחלק הסכום העודף של הפרס הגדול בין הזוכים בפרס השני ואינו עובר עוד.
זכיות בולטות

בשנת 2014, אזרח צרפת שזכה בפרס של 72 מיליון יורו, החליט לתרום לצדקה יותר משני שלישים מסכום הזכייה.
ב-8 במאי 2009 זכתה ספרדייה בת 25 בפרס גדול של 126 מיליון אירו, לאחר שלא היה זוכה בפרס הגדול במשך שש הגרלות רצופות. זכייה זו היא הגדולה ביותר למהמר בודד מאז החל מפעל הלוטו האירופי.
ב-8 בפברואר 2008 התחלקו 16 מהמרים בפרס גדול של 130 מיליון אירו, לאחר שהימרו נכונה על 5 מספרים עיקריים וכוכב מזל אחד. באותה הגרלה לא נמצא מהמר נכונה על 5 מספרים ושני כוכבי מזל.
ב-8 באוגוסט 2007 זכה גיטריסט צרפתי בשם ואקרו ג'וזף ב-39 מיליון אירו.
ב-9 בפברואר 2007 זכה בלגי בפרס הגדול של 100 מיליון אירו. הפרס השלישי בגודלו שהוענק במסגרת המפעל למהמר בודד.
ב-17 בנובמבר 2006, לאחר שלא נמצא זוכה בפרס הגדול במשך 11 הגרלות רצופות, חולק הפרס בסכום של 183 מיליון אירו בין עשרים כרטיסים שבהם הימור נכון על חמישה מספרים וכוכב מזל אחד. מחזיקי הכרטיסים היו מן המדינות: בריטניה (7 זוכים), צרפת (4 זוכים), ספרד ופורטוגל (3 זוכים בכל אחת), אירלנד (2 זוכים) ובלגיה.
ב-31 במרץ 2006, לאחר שלא נמצא זוכה בפרס הגדול במשך שש הגרלות רצופות, זכה מהמר בלגי בפרס של 75,753,123 אירו.
ב-3 בפברואר 2006, לאחר 11 הגרלות רצופות ללא זוכה בפרס הגדול, התחלקו בפרס של 180 מיליון אירו, שלושה מהמרים (שניים מצרפת ואחד מפורטוגל).
ב-31 ביולי 2005, לאחר שלא נמצא זוכה בפרס הגדול במשך 9 הגרלות רצופות, זכתה האירית דולורס מקנמרה בפרס של 115 מיליון אירו, הפרס השני בגודלו בתולדות המפעל.
הערות שוליים

↑   זכה בלוטו ב-98 מיליון דולר - אבל החליט שהוא מסתפק בשליש מהסכום, באתר TheMarker‏, 23 בנובמבר 2014
הוקי שדה

משחק הוקי שדה
הוקי שדה (לפעמים נקרא סתם הוקי) הוא ספורט קבוצתי שבו צוות של שחקנים מנסה להבקיע שערים באמצעות הכאת, דחיפת, או הצלפת כדור לתוך שער הקבוצה היריבה בעזרת מקלות. המשחק ידוע לרוב בפשטות "הוקי", עם זאת, השם הוקי שדה משמש במדינות שבהן המילה "הוקי" שמורה בדרך כלל לצורות אחרת של הוקי, כגון הוקי קרח או הוקי רחוב.
להוקי יש מספר טורנירים בינלאומיים קבועים עבור גברים ונשים כאחד. בין השאר המשחקים האולימפיים, את משחקי חבר העמים הבריטי, גביע ההוקי העולמי אחת לארבע שנים, גביע האלופות השנתי והגביע העולמי לצעירים.
פדרציית ההוקי הבינלאומית (FIH) הוא הגוף המנהל העולמי. הוא מארגן אירועים כמו גביע הוקי העולמי, הגביע העולמי להוקי נשים ועוד. ועד חוקי ההוקי תחת ה-FIH קובע את החוקים עבור הספורט.
במדינות רבות מתקיימים מועדונים עבור שחקנים צעירים ומבוגרים ומשחקים מתקיימים. למרות המספר הרב של המשתתפים, הוקי נחשב הספורט עם מספר המשתתפים השלישי בגודלו בעולם (הראשון הוא הכדורגל והשני הוא קריקט), ההוקי הוא לא ספורט פופולרי עבור צופים ורק מעט שחקנים משחקים במשרה מלאה. הוקי הוא ספורט המשוחק בינלאומית על ידי שני המינים, גברים ונשים.
במדינות בהן החורף מונע מלשחק בחוץ, הוקי משוחק בתוך אולם במהלך הפגרה. גרסה זו, הוקי שדה מקורה, שונה במספר היבטים. לדוגמה, רק שישה שחקנים בכל קבוצה ולא 11, השדה מצטמצם לכ-40 מטר על 20 מטר; מסלולי החבטה הם כתשעה מטרים; שחקנים לא יכולים להוציא את הכדור מחוץ למעגל אלא רק לחבוט בו. קווי המגרש מוחלפים במחסומים על מנת להחזיר את הכדור לתוככי המגרש.
מגרש המשחק

רוב ממדי מגרש ההוקי שדה נקבעו במקור באמצעות מספרים שלמים של המידות האימפריאליסטיות. עם זאת, מידות המטר כעת הן הממדים הרשמיים כמפורט על ידי הפדרציה הבינלאומית להוקי (FIH) ב"כללי הוקי". ממדים אלו ניתנים במאמר זה, כשהמידות האימפאריליסטיות נתונות בסוגריים. המגרש הוא 91.40 מ' '× 55 מ' (100 יארד × 60 יארד) בשדה מלבני. בכל קצה ישנו שער ברוחב 2.14 מטר (7 רגל) ובגובה 3.66 מטר (12 רגל) השער נמדד ברוחבו מן הצדדים הפנימיים של המשקוף. מן השער משתרע כחצי עיגול במרחק של 14.63 מ'(16 יארד) המכונה מעגל הירי (או D או קשת), מוקף בקו רציף, ובמרחק 5 מטרים קו מקווקו (5 יארד וששה אינץ' - סימון זה לא הוקם עד לאחר ההמרה למידת המטר), כמו כן קו לאורך המגרש במרחק 22.90 מ'(25 יארד) מקצה כל מגרש (מכונה בדרך כלל קו ה-23 מ'). במרכז עיגול בקוטר של 0.15 מטר המכונה נקודת העונשים, או ציון חבטות, ממוקמת במרכז המגרש במרחק 6.40 מ'(7 יארד) ממרכז כל שער.
מגרשי הדשא המסורתיים הם הרבה פחות שכיחים בהוקי מודרני כאשר רוב משחקי ההוקי מתנהלים על גבי משטחים סינתטיים. מאז 1970, משטחים מבוססי-חול מועדפים כמגרשים, מפני האצת קצב המשחק. עם זאת, בשנים האחרונות חלה עלייה מאסיבית במספר המגרשים המרוצפים בדשא מלאכותי "על בסיס מים". הדשא הסינתטי על בסיס מים מאפשר העברת כדור במהירות רבה יותר מאשר על המשטחים מבוססי החול המקוריים, דבר שהפך את המשטחים לאופיינים בתחרויות בינלאומיות ובליגות הלאומיות. המשטחים על בסיס מים הם גם פחות מחוספסים מאשר המשטחים מבוססי החול, ולכן מורידים את רמת הפגיעה בשחקנים כאשר הם באים במגע עם פני השטח. FIH כעת מציע משטחים חדשים שפותחו, הדורשים שימוש מופחת בהשקיה. זאת בשל ההשפעה האקולוגית השלילית של דרישת מים גבוהה של משטחים סינתטיים מבוססי מים.
חוקי המשחק

המשחק מתנהל בין שתי קבוצות של עד שישה עשר שחקנים, אחד עשר מהם רשאים להיות על המגרש בכל זמן נתון. שאר חמשת השחקנים, מחליפים, ניתן להחלפה בכל הרכב, מספר בלתי מוגבל של פעמים במהלך המשחק. ההחלפה מותרת בכל רגע במשחק, מלבד קודם הפרס ובסוף בעיטת העונשין; החריגה היחידה לכלל הזה הוא פציעה או השעיה של השוער המגן, הדבר אסור כאשר הקבוצה משחקת בהגנת השדה.
שחקנים רשאים לשחק עם הצד החלק של 'צד הפנים' ועם קצוות ראש הידית של מקל ההוקי. מלבד זאת, מטעמי בטיחות, את הכדור אסור לחבוט "חזק" בחבטת כף היד, בשל הקושי לשלוט על גובה וכיוון הכדור מחבטה זו.
הצד השטוח הוא תמיד בצד "טבעי" עבור אדם ימני המניף את המקל אל הכדור מימין לשמאל. מקלות לשמאליים הם נדירים, אבל זמינים, אולם הם חסרי טעם מפני הכללים האוסרים את השימוש בהם במשחק. כדי לחבוט בכדור בחבטה משמאל לימין השחקן חייב לחבוט ב"פנים" המקל בכדור על ידי 'היפוך' ראש המקל, כלומר על ידי סיבוב ידית בכ-180°.
תיחום האפשרות לאופן החבטה בכדור עבר "תקופת ניסוי" במשך שנתיים, פעמיים מהאורך הרגיל של תקופת ניסוי בתקנה חדשה, והוא עדיין נתון במחלוקת בתוך הספורט. ריק צ'ארלסוורת, המאמן האוסטרלי הנוכחי, הוא מתנגד תקיף של שימוש בלתי מוגבל בחבטה באמצעות הקצה האחורי. החבטה ה'חזקה' בקצה האחורי נאסרה לאחר חששות דומים שהובעו על היכולת של השחקנים לכוון את הכדור במדויק, אבל בחבטה בקצה האחורי נראה שיש יותר יכולת בשליטה ממקבילתה.
חוקים אחרים כוללים: לא ניתן לבעוט בכדור ברגל, שחקנים אחרים יכולים להפריע לחבטה בכדור, אך לא צד שלישי. אם שחקן מכדרר את הכדור ומאבד שליטה ובועט את הכדור או ששחקן אחר מפריע לכדרור, השחקן אינו רשאי להשתלט שנית ולהמשיך לכדרר. החוקים אינם מאפשרים את בעיטת הכדור כדי להשיג יתרון של בעיטה, כך שהכדור באופן אוטומטי ימנע מהקבוצה היריבה. לעומת זאת, אם שום יתרון לא נרכש בעיטת הכדור, השחקן צריך להמשיך. שחקנים לא יכול לחסום הזדמנות נוספת להכות את הכדור בכל מקרה. כל דחיפה/חסימה באמצעות הגוף או מקל כדי למנוע התקדמות הצוות השני - אסורה. עונש לכך הוא שהקבוצה היריבה מקבלת את הכדור. אם הבעיה נמשכת, השחקן יכול להיות מסולק מהמשחק. כאשר שחקן חובט חבטה חופשית או בועט מן הקרן, החבטה לא יכולה להיות גבוה מדי מכדי שתחשב כמסוכנת. בנוסף, שלושה שחקנים לא יכולים לגעת בכדור בו-זמנית. שני שחקנים מקבוצות שונות יכולים להאבק על הכדור, אבל אם שחקן אחר מפריע זה נחשב כצד שלישי, והכדור עובר באופן אוטומטי לקבוצה אשר רק שחקן אחד ממנה מעורב.